فریڈ فریر

فریڈرک الفریڈ ولیم فریر (پیدائش: 4 دسمبر 1915ءنارتھ کارلٹن، میلبورن، وکٹوریہ)|وفات: 2 نومبر 1998ءمیلبورن، وکٹوریہ،) ایک آسٹریلوی کرکٹ کھلاڑی تھا جس نے 1946ء میں صرف ایک ٹیسٹ کھیلا۔ فریر وکٹوریہ کے لیے کھیلتے ہوئے  کیتھ ملر  سے زیادہ درست فاسٹ میڈیم باؤلر ثابت ہوا۔

ٹیسٹ کیرئیر
فریر کو 1946ء میں انگلینڈ کے خلاف سڈنی میں دوسرے ٹیسٹ کے لیے آسٹریلوی ٹیم میں بلایا گیا جب آسٹریلیا کے اس وقت کے معروف فاسٹ باؤلر 
 رے لنڈ وال  چکن پاکس میں مبتلا ہو گئے۔ پہلی اننگز میں فریر نے سیرل واشبروک کو ایک پر بولڈ کیا اور دوسری اننگز کی پہلی گیند پر لین ہٹن کے خلاف ایل بی ڈبلیو کی اپیل کی جسے ٹھکرا دیا گیا، لیکن فریر کے پاس ڈینس کامپٹن (ڈان بریڈمین کے ہاتھوں کیچ) اور جیک آئیکن کی وکٹیں آ گئیں جب آسٹریلیا نے بیٹنگ کی تو فریر نے اپنے 28 ناٹ آؤٹ میں 3 چوکے اور ایک 6 لگایا۔ رے لنڈوال اگلے میچ کے لیے ٹیم کے لیے دستیاب ہو گئے، اور فریر کو ڈراپ کر دیا گیا۔ فریر نے وکٹورین فٹ بال ایسوسی ایشن کی طرف یاراویل کے لیے آسٹریلوی رولز فٹ بال بھی کھیلا

انتقال
فریڈ فریر 02 نومبر 1998ء کو میلبورن، وکٹوریہ، میں 82 سال 333 دن کی عمر میں اپنے خالق حقیقی سے جا ملا۔

مزید دیکھیے
 کرکٹ
 ٹیسٹ کرکٹ
 آسٹریلیا قومی کرکٹ ٹیم
 آسٹریلیا کے ٹیسٹ کرکٹ کھلاڑیوں کی فہرست

حوالہ جات

آسٹریلیا ٹیسٹ کرکٹ کھلاڑی
وکٹوریہ کے کرکٹ کھلاڑی
1915ء کی پیدائشیں
ملبورن کے کھلاڑی
آسٹریلیا کے کرکٹ کھلاڑی
کامن ویلتھ الیون کے کرکٹ کھلاڑی
1998ء کی وفیات